ABANTU babiri bafiiridde mu kanyolagano wakati wa poliisi, amagye, n'Abatabbuliiki mu kisenyi mu ki ekikeesezza olwaleero.
Olutalo lw'atandise ku ssaawa 2:00ez’ekiro mu Luzige zooni ku muzikiti gwa batabbuliki oguliraanye ppaaka ya Ttakisi mu Usafi era lw'agenze okuggwa ng’abantu babiri batiddwa nga n’omuzikiti gumenyeddwa wakati mu poliisi okuwandagaza amasasi n'omuka ogubalagala mu bantu.
Wakati mu kulwangana kuno abasirikale ba poliisi babiri balumiziddwa ng’omu yatemeddwa omukono.
Ensonda zategeezezza nti poliisi okulumba omuzikiti guno yamaze kutemezebwako nga we waliwo abasajja abaali mu lukwe lw’okutta Suzan Magara abekukumye mu kifo kino.
Poliisi n'amagye banunudde abantu abasoba mu 100 mu muzikiti guno abagambibwa nti babadde bawambibwa okubadde abakazi n’abaana abato.
Ebiralala ebyazuuliddwa mu muzikiti guno omwabadde n'akasomero k'abaana kuliko amasasi,ebyambalo ne densite zamagye.
Mohammed Ssebugwawo akulira eby’okwerinda mu kitundu yategeezezza nti poliisi okulumba omuzikiti guno nyini gwo era abadde agukulira Ibrahim Kimera agambibwa okuba nga yali muyekera wa ADF yamaze kufa n'aziikibwa e Nkowe ku Lwokutaano .
Yayongeddeko nti abakulira omuzikiti guno babadde tebakolegaana na muntu atabakkiririzaamu era nga babadde babekengera dda ne batemya ku poliisi kyokka ne batayambibwa.
Mu muzikiti muno mubaddemu akalwaliro ,okasenge mwe basomesezza abaana,Kabuyonjo n'effumbiro.
Omwogezi wa poliisi mu ggwanga Emilino Kayima yakakasizza okuttibwa kw'abantu babiri bano n’okununula abakyala n'abaana ababadde bawambibwa.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn